# ג'ורג' קוסטנזה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

| פרטי עלילה ("ספוילרים") מופיעים בהמשך.

ג'ורג' קוסטנזה

ג'ורג' לואיס קוסטנזה הוא דמות (אשר מגולמת על-ידי ג'ייסון אלכסנדר) בסדרת הטלויזיה סיינפלד, . ג'ורג' הוא גבר "נמוך, שמן, קשה-תפיסה ומקריח" (כפי שתואר על-ידי איליין), ג'ורג' הנוירוטי הוא שקרן מלידה, אחד ששונא את עצמו ונשלט בידי הוריו, פרנק ואסטל קוסטנזה. הוא הועסק בעבודות רבות, כולל כאלה בהן עבד בתור סוכן נדל"ן ועוזר מזכיר הנסיעות של הניו יורק ינקיז. הוא גם עבד למשך זמן קצר בחברת המספקת ציוד ספורט הנקראת "Play Now" וב-"Kruger Industrial Smoothing". כמו כן, הוא עבד למשך תקופה קצרה מאוד ב-"Pendant Publishing", ובנוסף כמעט ומצא עבודה בתור מוכר חזיות אצל סיד פרקוס, חבר של אביו.

מערכות היחסים שלו עם נשים תמיד היוו כשלון. למרות זאת, בצורה אירונית משהו, מערכת היחסים הנוראה ביותר שלו - אירוסים לסוזן רוס (גולמה על-ידי היידי סווידברג) - הייתה אחת ממערכות היחסים שהסתיימו בצורה "טובה" עבור ג'ורג'. (הוא פחד מנישואים ומותה של סוזן הושיע אותו, למרות שהוריה המשיכו לגרום לו לסבל לאחר פטירתה). בין תכונותיו וכשרונותיו הבולטים: אמירת שקרים, משחק הוידאו פרוגר, חנייה במקביל והיכולת לנקוב בשמם של השירותים הטובים ביותר הקרובים למקום נתון במנהטן.

דמותו של ג'ורג' התבססה על שילוב בין היוצר השותף של הסדרה, הקומיקאי לארי דייוויד, לבין חבר ילדות מחייו האמיתיים של ג'רי, מייקל קוסטנזה. בעלילות פרקים, ניתן לראות לעתים קרובות את ג'ורג' מספר על מזימות מפורטות בעבודה או במערכות היחסים שלו, במטרה להשיג יתרון קטן וקטנוני. מזימות אלה תמיד יחזרו בחזרה אליו ו"יתפוצצו" בפניו. מרבית מעשיו המגונים של ג'ורג' באו כתוצאה מהתייחסות לעצות אחרים בצורה רצינית מדי. לדוגמה, ג'רי התלוצץ פעם והציע שג'ורג' יבצע רק את ההיפך ממה שהאינסטינקטים שלו אומרים לו, מכיוון שהאינסטינקט הטבעי תמיד הוביל לחוסר מזל. הערה זו הובילה את ג'ורג' לנסות ולבסס את כל חייו סביב עקרון זה. גם אירוסיו ההרסניים לסוזן התחילו מהערה שנזרקה על-ידי ג'רי. מסיבה זו, ניתן לומר שג'ורג' אינו אדם רע באמת, אלא אחד שמושפע בקלות מאחרים. רבים מהמצבים הלא-נעימים אליהם מגיע ג'ורג', התבססו על מצבים בהם מצא את עצמו לארי דייוויד בנקודה זו או אחרת בחייו.

## [עריכה] חייו

במהלך הסדרה, לג'ורג' יש מספר פחדים ואובססיות חוזרות, כמו בייסבול, העמדת פנים שהוא אדם מצליח, פחד מקבלת זאבת ("is it lupus !?!?"), ונסיון לפתות את מריסה טומיי מאחורי גבה של ארוסתו.

חייו המקצועיים של ג'ורג' אינם יציבים. הוא לא הצליח להחזיק מעמד בשום עבודה למשך פרק זמן ארוך מבלי לעשות איזו שהיא טעות מביכה שתגרום לפיטוריו. במהלך הסדרה הוא עובד עבור הניו יורד יאנקיס (כנראה העבודה הממושכת ביותר שלו), חברת החלקה, ואינספור מקומות אחרים. הוא פוטר מעבודתו בחברת הוצאה לאור לאחר ששכב עם המנקה על השולחן שלו (הוא טען שתמיד נמשך למנקות). בתחילת הסדרה ג'ורג' עובד כסוכן נדל"ן. המקצוע אותו חלם לקבל הוא ארכיטקט, מקצוע שלעתים הוא מעמיד פנים שהוא אכן עוסק בו. באחד הפרקים ג'רי מספר לבחורה שגו'רג' רצה להרשים, שג'ורג' הוא ביולוג ימי. התוכנית התפוצצה כאשר ג'ורג' הלך עם אותה בחורה על חוף הים ונקרא להציל לוויתן שנסחף אל החוף לאחר שכדור גולף נתקע בדרכי הנשימה שלו. הוא הצליח להציל את הלוויתן אבל חברה שלו זרקה אותו בכל זאת לאחר שהתוודה שאינו ביולוג ימי. לעתים ג'ורג' היה צועק "הדג האהוב עלי הוא לוויתן!", בעוד ג'רי מתקן אותו אומר - "יונק!", וג'ורג' משיב - "Whatever..".

ג'ורג' השיג נסיון קצר בכתיבת סיטקום יחד עם ג'רי, כאשר כתבו את הפיילוט לתוכנית ג'רי. כאשר הציגו את הרעיון של "תוכנית על כלום" (a show about nothing) למנהלי רשת NBC, ג'ורג' טען שכתב מחזה ל-"off-off-Broadway", אשר נקרא לה קוצינה, שמדבר על שף בשם פפה.

ג'ורג' התארס עם סוזן בידל רוז, מנהלת עשירה של הNBC. ג'ורג' וסוזן יצאו מדי פעם במשך שנה, כאשר בזמן זה ג'ורג', אשר סובל מפחד למחויבות, ניסה בקביעות לסיים את היחסים מבלי שיצטרך ליזום את הפרידה. הוא הציע לה נישואין לאחר שעשה עם ג'רי "חוזה" להתקדם בחייהם. לאחר שג'רי נפרד מחברה שלו והכריז שהחוזה והעסקה מבוטלים, ג'ורג' נלחץ וניסה שוב להתחמק מהאירוסין. הוא קיבל את מבוקשו מספר ימים לפני החתונה, כאשר הרג אותה בצורה לא מכוונת כשבחר להזמנות החתונה את המעטפות הזולות ביותר, מבלי לדעת שהן מכילות דבק רעיל. הוריה של סוזן לא ידעו את הסיבה להרעלתה של בתם, אבל תמיד חשדו שג'ורג' מעורב בזה בצורה כלשהיא, ולעולם לא סלחו לו על זה.

לג'ורג' יש משיכה לא ברורה לקטיפה. הוא יצא עם אישה שהייתה לה ספה מרופדת בקטיפה ותיאר את עצמו, כשהיה אצלה בדירה, כ"טמון בקטיפה". לאישה היה שותף זכר לדירה, סקוט. ג'ורג' רצה להפטר מסקוט כדי שיהיה - "draped in velvet". אבל כאשר סקוט פינה את הדירה, הוא לקח איתו גם את הספה. במשך כמה פרקים ג'ורג' הצהיר שאם זה היה מקובל מבחינה חברתית הוא היה תולה על כולו קטיפה ("draped himself in velvet"). הוא יצא עם אשה שלא היה לה שום עניין במראה חיצוני, אז הוא התחיל ללבוש חליפת ריצה מקטיפה.

## [עריכה] שמות בדויים

ארט ואנדליי, "האני האחר" של ג'ורג', הופיע לראשונה בפרק הראשון (The Stakeout), שבו ג'ורג' וג'רי היו צריכים לתת סיבה לעובדה שהם מחכים בבניין בו היא עובדת. הסיבה שלהם הייתה שהם היו בפגישה עם ארט ואנדליי, יבואן\יצואן. שמו המקורי, לפני שג'ורג' שינה אותו ברגע האחרון היה ארט קורבאליי (Art Corvalay). במקרה אחד ג'ורג' אמר למשרד האבטלה שהוא קרוב לקבל עבודה ב"תעשיות ואנדליי" (Vadelay Industries). החבורה פוגשת בשופט בשם ארט ואנדליי בפרק האחרון של הסדרה. ג'ורג' השתמש בשם זה גם כשמו של חבר מזויף של איליין. במקרה זה ארט הוא עדיין יבואן\יצואן וג'ורג' השתמש בו בתוך סיפור כיסוי כדי שסוזן לא תחשוב שיש לו רומן עם איליין. ג'ורג' השתמש בשם זה גם כשהיה בראיון עבודה אצל הבוס של איליין. כאשר הוא נשאל אילו סופרים הוא קרא הוא אמר "ארט ונדליי" מניו יורק. בפרק סיום הסדרה, ארבעת החברים נשפטים בבית משפט - ושמו של השופט היה ארתור ואנדליי.

באחד הפרקים ג'ורג' רוצה להקרא T-Bone, אבל חבריו לעבודה בתעשיות קרוגר נתנו את הכינוי לאדם אחר. ג'ורג' התעצבן ודרש מהעובד את הכינוי בחזרה, תוך כדי הנפת ידיים באיומים. שיחה זו הייתה בחדר נפרד עם מראה חד צדדית. כל העובדים ראו את ג'ורג' מניף את ידיו, ולכן הצמידו לו את הכינוי " קוקו " - על פי הקוף הראשון שידע לדבר בשפת הסימנים.

ג'ורג' גילה כי אם הוא היה כוכב פורנו, הוא היה רוצה ששמו יהיה "Buck Naked" (באק העירום).

במשך תקופת האבטלה של ג'ורג', ג'רי מכנה אותו "ביף", בהתייחס לביף לומאן, דמות מהמחזה מותו של סוכן מאת ארתור מילר.

ג'ורג' פעם הסב לעצמו את הזהות של אדם בשם קולין אובריין, במטרה לעלות על לימוזינה שהוזמנה עבור אותו איש, ונהגה נשא רק שלט עם השם אובריין. רק מאוחר יותר התגלה לו כי האיש עבורו הוזמנה הלימוזינה הוא איש בשם קולין אובריין, מנהיג של קבוצה לבנה גזענית, שהיה בדרכו לשאת את הנאום הפומבי הראשון שלו.

## [עריכה] תכונות שליליות

ג'ורג' הוא דמות עם תכונות שליליות רבות. פה נתאר את התכונות ונציג מקרים שונים המדגימים כל תכונה.

### [עריכה] רמאות

- - העביר מבחן IQ דרך חלון פתוח לאיליין במטרה לרמות ולהרשים את החברה שלו, שהייתה מחוץ לחדר בו הוא היה, בתוצאה גבוהה. איליין השיגה תוצאה נמוכה מזו שג'ורג' היה משיג.
  - טען שניצח ב"תחרות" ("The Contest"). בפרק האחרון, הודה בפני ג'רי שרימה.
  - כדי לא לקנות לאנשים מתנות לחג המולד הוא ממציא את " קרן האנושות ", וטען שתרם בשמם כסף לשם.
  - רכש מספר מחשבים רב מעצמו כדי לנצח יריב ילדות בתחרות מכירות.
  - רשם על היד תשובות שיעזרו לו לעבור את מבחן הכניסה לכנסייה האורתודוקטית לטבית.
  - רשם על היד את " המהלך " של ג'רי במיטה, כדי לענג את חברה שלו.

### [עריכה] הנאה מסבלם של אחרים

- - נהנה לשמוע שיריב ילדות שלו בילה זמן במוסד לחולי נפש.
  - הסתיר רגשות שמחה קלה כאשר הרופא הודיע לו שארוסתו נפטרה.

### [עריכה] מחסור בכיבוד פרטיותם של אחרים

- - הציץ אל תוך המחשב בחנות להשכרת סרטי וידאו כדי לגלות מי השכיר את הסרט Breakfast at Tiffany's במטרה לראות את הסרט יחד איתו. כל זה במטרה להמנע מקריאת הספר עליו הסרט מבוסס. במהלך הצפיה בסרט הוא שפך מיץ ענבים על הספה של המארחים וסולק לפני תום הסרט.
  - נכנס לחדר בו התלבשה חברתו של ג'רי, למרות שג'רי הודיע לו על כך וביקש ממנו לא להכנס. את זה הוא עשה כנקמה על כך שכולם (חוץ ממנו) ראו את חברה שלו ללא חלק עליון.

### [עריכה] שקרים

ג'ורג' ציין כי "כל חייו הם זיוף". כמה מהמקרים להלן יתמכו בטענה זו.

- - המציא חברה מדומה - "Vandelay Industries" ושיקר שהיה לו שם ראיון עבודה, כדי שיהיה זכאי להמשך דמי האבטלה. החברה הייתה שייכת לדמות הבדיונית - ארט ונדליי והייתה, לפי מה שטען ג'ורג', חברת ליצור לייטקס. כדי להציג את העניין כנכון, ג'ורג' הביא לפקידת מדרש האבטלה את הטלפון של החברה - שהיה למעשה הטלפון בביתו של ג'רי.
  - ביקש מאיליין שתסדר לו עבודה בחברת ההוצאה לאור בה היא עובדת. הבוס של איליין, מר ליפמן, ארגן ראיון עבודה מאולתר במהלכו טען ג'ורג' שקרא כמה ספרים של ארט ונדליי. לדבריו של ג'ורג', ונדליי הוא סופר מעורפל שכתב את תריס ונציאני.
  - שיקר בנוגע לפרסום מחזה שולי בברודוואי, כאשר הציג את הראיון לתוכנית ג'רי למנהלי NBC.
  - התחיל לעשן בטענה שזה משהו שתמיד עשה, זאת כדי שארוסתו סוזן תבטל את החתונה, אבל הסגריות גרמו לו שיעולים והקאות וסוזן לא ביטלה את החתונה.
  - השאיר את המכונית שלו חונה באצטדיון היאנקיז כדי שהבוס שלו יחשוב שהוא עובד בזמן שהוא איננו שם כלל.
  - התחזה לקומוניסט כדי להשיג אישה שפרסמה מודעה בDaily Worker (כתב עת קומוניסטי).
  - זייף נכות כדי שיקבל שירותים פרטיים משלו בעבודה.
  - לקח ספר לשירותים בחנות הספרים, וכאשר ניסה להחזיר אותו למדף, דרשו ממנו לשלם עבורו. בגלל שהספר "סומן" בקרב כל חנויות הספרים באזור, הוא לא יכל להחזיר את הספר ולקבל את הכסף עבורו בחזרה.
  - העמיד פנים שראייתו לקוייה כדי שיוכל לקבל את תוכן הספר על גבי קלטת שמע.
  - ניסה להפוך לארתודוקסי-לטבי כדי לשמור על חברתו. ג'ורג' סיפר לכומר כי הוא רוצה לשנות את דתו כי הוא אוהב את הכובעים שלובשים הכמרים בכנסייה הזו. התוכנית השתבשה כאשר חברתו נסעה ללטביה לשנה.
  - ביקש מאחד מקרוביה של חברתו תעודת פטירה בהלוויה כדי שיוכל לקבל הנחה על כרטיסי הטיסה. הוא טס להלוויה כדי לנחם את חברתו ולנסות להתקרב אליה.

### [עריכה] חוסר בטחון

- - דרש מג'רי להתנהג כלא מצחיק כאשר בילו יחד עם איליין ועורכת דין איתה יצא. ג'ורג' פחד שעורכת הדין תראה בג'רי מצחיק יותר מג'ורג' וככה תחבב את ג'ורג' פחות. ג'רי שיחק קודר ורציני - כתוצאה מכך האישה נמשכה לג'רי בטענה שהוא - "אפל ומופרע".

### [עריכה] חוסר כנות

- - ניסה להתיידד עם אנשים אפרו-אמריקאיים בלבד על מנת להראות לבוס האפרו-אמריקאי שלו שאינו גזען. מפני שהעיר בפניו שהוא דומה לשוגר ריי למון. לבסוף שכנע את עובד חברת ההדברה להעמיד פני חבר שלו, ובתמורה הזמין אותו לארוחה, אותה סעדו יחד עם הבוס.

אך לבסוף נחשף השקר של ג'ורג' והבוס של ג'ורג' יצא בכעס מהמסעדה. כשביקש את החשבון המלצר השיב "היי, שוגר ריי למון יכול לאכול כאן על חשבון הבית".

### [עריכה] חוסר מוסר

- - במהלך שריפה שהתרחשה במסיבת יום הולדת של ילדים, ג'ורג' נכנס להיסטריה, רץ בכל הבית ודחף את כל מי שעמד בדרכו (כולל אישה זקנה עם תומך ההליכה שלה), תוך כדי צעקות "אש!!". לאחר שיצא הוא סגר את הדלת והשאיר את האנשים שבפנים לכודים. כאשר נשאל על ידי מכבי האש איך הוא יכול לחיות עם עצמו, הוא ענה - "זה לא קל". לאחר מכן הוא נשבע בפני בעלת הבית, שאיתה יצא, שהוא השתנה, אבל כאשר דמות מחופשת שלפה לידו אקדח מים, הוא חזר על התצוגה המבוהלת.

### [עריכה] אופטימיות שלא במקומה

- - רכש מכונית אך ורק כי חשב שהיא הייתה שייכת לג'ון ווייט, אך יותר מאוחר גילה שהמכונית הייתה שייכת לרופא שיניים בעל שם דומה.
  - נוהג לאזכר כמעט כל הזמן כי אכל המבורגר מבשר יען.

### [עריכה] אופי חריג

- - כשג'ורג' מתעצבן או מרוצה הוא מדבר על עצמו בגוף שלישי, לדוגמה - " ג'ורג' מתעצבן!!! " או " ג'ורג' אוהב עוף חריף!!! " זה יכול להיות סימן שג'ורג' גונב את צורת הדיבור של חברו לכדורסל, ג'ימי.
  - כאשר שותף לעבודה שלו מעיר לו לאחר שאכל הרבה שרימפס - " התקשרו מהאוקיאנוס, נגמר להם השרימפס ", הוא מחפש אותו כדי להצטרף למפגש הבא ולאחר שיגיד לו את המשפט הזה, הוא יגיד " ובכן, התקשרו מחנות הטיפשים - אתה אזלת להם "... אך העובד ההוא עבר לארץ אחרת. זה לא מונע מג'ורג' לטוס לשם ולהתקבל למפגש ההוא.
  - ג'ורג' נוהג להוריד את חולצתו לפני שהוא משתמש בשירותים.
  - טען שניירות טואלט לעולם לא עברו שום שינוי. (עד שאיליין וג'רי הוכיחו לו אחרת)

### [עריכה] נוסטלגיה מעוותת

- - לאחר שנשאל על ידי איליין אם הוא אמר אי פעם "אני אוהב אותך" למישהו שאינו חבר משפחה שלו, הוא ענה - "פעם אחת. לכלב. הוא ליקק את עצמו לפני שעזב את החדר".

### [עריכה] חוסר אמפתיה

- - הסכים לשחק טריוויה עם ילד בועה (The Bubble Boy), ונקלע לויכוח קטנוני כאשר ג'ורג' טען שהתשובה היא "מופס" אבל הילד אמר שהתשובה היא "מורס" (הייתה טעות הקלדה בכרטיס המשחק). סוזן בטעות גרמה לבועה המגנה של הילד להתפוצץ, וג'ורג' הואשם בנסיון להרוג את הילד.

### [עריכה] חוסר בהגיון פשוט

- - מתעצבן מהסכום שמוצע לו עבור הפיילוט לסדרה שלו ושל ג'רי וטוען שאפילו טד דנסון מרוויח יותר ממנו. זאת למרות שתוכניותו של טד דנסון שודרה מספר שנים והפיילוט של ג'רי וג'ורג' עדיין לא צולם.

### [עריכה] זלילה

- - כיסוי טלויזיוני של אליפות טניס מתעדת אותו זולל גלידת פירות.
  - מוציא עוגיה מפח האשפה במטבח בבית חברתו ונוגס בה. האמא נכנסת ותופסת אותו.
  - עקב זלילת שרימפס בישיבת צוות בעבודתו יורד עליו אחד מעמיתיו לעבודה ("היי ג'ורג', התקשרו מהאוקיינוס. נגמר להם השרימפס").

### [עריכה] חוש צדק מעוות

- - הורס מסיבת טרום לידה שאירגנה איליין תוך כדי שמתעמת עם חברה שלו לשעבר שליכלכה לו את החולצה האדומה במהלך הופעה. לא רק שהוא לא מקבל את ההתנצלות שציפה לה, הוא גם הורס את המסיבה והחולצה האדומה שלו מתלכלכת שוב על ידי החברה לשעבר.
  - הוא תובע מבית החולים שישלם עבור תיקון הרכב שלו, לאחר שמטופל שקפץ מגג הבניין נחת ישירות על מכוניתו.
  - מנסה לחבל בתהליך גמילה של אלכוהוליסט, לאחר שטוען שהפר את סעיף 9 בתכנית 12 הצעדים מכוון שלא בקש ממנו סליחה על הערה פוגענית שאמר במסיבה.

### [עריכה] קמצנות

- - מחפש מטבעות מתחת למכונת חטיפים
  - קונה מעטפות בעלות דבק רעיל ונותן לארוסתו, סוזן, ללקק אותן, מה שגרם למותה.
  - נוהג להשאיר טיפ ולקחת אותו מיד לאחר שחבריו לשולחן הולכים.
  - לאחר שקרמר גרם לשבירת כיסא הגלגלים של נכה שחנה במקומה, ג'ורג' קונה לו כיסא גלגלים משומש ושבור.
  - לאחר שמשאיר טיפ במאפייה איטלקית והמוכר לא הסתכל, הוא לוקח את הטיפ בחזרה כדי לשים אותו כשהמוכר יראה. המוכר תופס אותו ולא נותן לו להכנס למאפיה יותר.

## [עריכה] עבודותיו של ג'ורג'

- מחלבה - הועסק למשך קיץ אחד ופוטר.
- סוכן נדל"ן
- מחנה מכוניות
- קורא בחברת הוצאה לאור
- כותב לפיילוט לסיטקום עבור הסדרה ג'רי של NBC.
- דוגמן כפות ידיים (עד שידיו נכבו ממגהץ רותח).
- מסייע למזכירת הנסיעות של הניו יורק יאנקיז - כנראה עבודתו הארוכה ביותר.
- חברה לציוד של מגרשי משחקים.
- סוכן מכירות של מחשבים.
- חברת החלקה תעשייתית - Krueger Industrial Smoothing.
- קיבל עבודה כמוכר חזיות בחנות של חבר של אביו. פוטר כמה רגעים לאחר מכן, לאחר שמישש את חולצה של אישה, שהתגלתה כמנהלת החנות.

## [עריכה] עבודות בהן טען שעבד

- ביולוג ימי
- ארכיטקט, כ"ארט ונדליי"
- יבואן\יצואן, כ"ארט ונדליי"
- כותב מחזות, מחבר "לה קוצינה"
- כוכב פורנו, כ"באק נייקד".

## [עריכה] ציטוטים

מספר ציטוטים שלא ישכחו:

- "הים היה סוער באותו יום, כמו איש זקן שמנסה להחזיר את המרק במעדניה" (The Marine Biologist)
- "ג'רי, זכור, זה לא שקר אם אתה מאמין בזה"
- "אתה יודע שתמיד רציתי להעמיד פנים שאני ארכיטקט!"
- "יש לי הרגשה רעה שכל פעם שלסבית מסתכלת עלי היא חושבת - זו הסיבה שאני לא הטרוסקסואלית."

הדמויות בסיינפלד

ג'רי סיינפלד | ג'ורג' קוסטנזה | קוזמו קריימר | איליין בניס | דמויות משנה

מקור: http://he.wikipedia.org../../../%D7%92/27/%D7%95/%D7%92%27%D7%95%D7%A8%D7%92%27_%D7%A7%D7%95%D7%A1%D7%98%D7%A0%D7%96%D7%94.html

קטגוריה: דמויות סיינפלד

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Português